Beslutningsreferat d. 12. november 2007 (formandskab) :: Vækstforum
Forside Dagsordner Dagsordner/referater - Vækstforum 2007 Formandskabsmøder 2007 Beslutningsreferat d. 12. november 2007 (formandskab)
Carl Holst, Jens Oddershede, C.C. Nielsen, Johnny Søtrup (deltog i mødet frem til punkt 18), Kjeld Zacho Jørgensen, Rune Stig Mortensen og Jacob S. Sonne (ref.)
Elektroniske voteringer i Vækstforum blev drøftet. De er ikke tilfredsstillende, bl.a. på grund af korte svarfrister. Det blev besluttet, at der udarbejdes et notat, der opstiller scenarier og alternativer til elektronisk votering.
Vækstforums blev på sit møde d. 14. juni forelagt et forslag til organisering af Syddansk Turisme. Det var vurderingen, at det foreliggende forslag ikke i tilstrækkeligt omfang tog højde for de forventninger, der blev stillet i Vækstforum, herunder at den nye regionale enhed ikke alene skulle være strategisk men også operationel.
På Vækstforums møde den 11. september blev der givet en mundtlig orientering om status på arbejdsgruppens arbejde. Vækstforum besluttede på denne baggrund, at den nedsatte arbejdsgruppe arbejder hen imod at stifte Syddansk Turisme som en erhvervsdrivende fond. Vedrørende placeringen definerer arbejdsgruppen kriterier for interessetilkendegivelser, hvorefter placeringen bliver besluttet. Direktørstillingen slås åbent op. Vækstforum tog oplysningen om, at reglerne ifølge lov om virksomhedsoverdragelse vil gælde i denne sag, til efterretning. (se bilag a og b for de 2 beslutninger i Vækstforum)
Styregruppen, som består af Karsten Uno Petersen, regionsrådsmedlem, Bent Bechmann tilforordnet), regionsrådsmedlem, Ib Kristensen, Borgmester i Billund Kommune, Finn Brunse tilforordnet), Borgmester i Assens Kommune, Hans Chr. Thorning (tilforordnet), byrådsmedlem i Varde Kommune, Lars Erik Jønsson, Direktør i VisitDenmark, Richard Østerballe, bestyrelsesmedlem i RST og John Bergholdt, bestyrelsesmedlem i Fyntour har afholdt møder, hvor der på det sidste blev besluttet, at ansøge Vækstforum om midler dels til stiftelse af den nye fond; Syddansk Turisme, dels til driften af fonden og dels til dækning af de ekstraordinære omkostninger, der er i forbindelse med lunkningen/likvideringen af Fonden Fyntour og RST.
Nedenstående økonomiske forhold er baseret på oplysninger afgivet af Fonden Fyntour og RST og drøftelserne i styregruppen.
For så vidt angår stiftelsesomkostningerne kan det oplyses, at der er et lovgivningsmæssigt minimumsniveau kr. 300.000. Fra Erhvervs- og Byggestyrelsen har Region Syddanmark fået oplyst, at Region Syddanmark ikke kan være medstifter af Syddansk Turisme.
Udover stiftelseskapitalen på kr. 300.000 vil der være et likviditetsmæssigt behov – en slags "arbejdskapital", som især skyldes de forskydninger, der er mellem afholdelse af udgifter og de tilhørende indtægter. Denne kan sikres på 2 måder:
Desuden vil den nye fond Syddansk Turisme have et ønske om solvens. En bestyrelse vil typisk ønske, at kapitalgrundlaget for en fond som minimum vil være af en sådan størrelse, at såfremt en uventet begivenhed indtræffer, kan fonden opløses og alle kreditorkrav imødekommes samt kontraktlige forpligtelser over for ansatte. Herudover skal der være en kapital til at modstå enkeltstående fejlslagne udviklingsprojekter.
Ved etableringen af Fonden Syddansk Turisme vil der desuden være en række engangsomkostninger, som relaterer sig direkte til etableringen. Disse er af ekstraordinær karakter og er alene engangsudgifter, f.eks.:
Disse omkostninger kan estimeres præcist, når nyt domicil er udpeget. Det skal overvejes, hvorvidt omkostningerne bør afholdes af årets (2008) driftstilskud. I givet fald skal man være opmærksom på konsekvenserne heraf, nemlig et mindre budget på grund af disse udefrakommende engangsomkostninger.
Selve driftsbudgettet for 2008 foreslås af styregruppen til at være på niveau med 2007:
Kr. 7.024.000 som tilskud til kapacitetsomkostninger, og kr. 4.627.000, som tilskud, der anvendes til konkrete projekter. Driftstilskuddet fremskrives med almindelig procentsats herfor og beskrives i resultatkontrakten.
Supplerende finansiering: Syddansk Turisme og dets samarbejdspartnere vil forventeligt etablere en supplerende finansiering. Dette vil typisk være til yderligere projekter ud over dem, som er indeholdt i driftstilskuddet: brugerfinansiering, statslige støtteordninger, fonde, tipsmidler og friluftsrådet, EU-programmer og interregionale programmer, regionale støtteordninger, kommunale tilskud, managementaftaler og salgsartikler m.v.
Dette vil forventeligt være på et niveau af 2 til 3 gange ovennævnte drifsttilskud, således det samlede aktivitetsniveau vil ligge på omkring 33 til 44 millioner kr.
Overdragelse af egenkapital og aktiviteter fra Fonden Fyntour og RST: Både Fonden Fyntour og RST budgetterer med positive driftsresultater for 2007. Begge selskabers egenkapital er intakt ved likvidering. Egenkapitalen skal dog anvendes i forhold til beskrivelsen heraf i de 2 sæt vedtægter. Dette kan i praksis foregå ved, at beløbene overdrages til Fonden Syddansk Turisme, men hér reserveres til fremadrettede udviklingstiltag. Øvrige aktiver som i høj grad er afskrevet rent regnskabsmæssigt i form af møbler, inventar, biler, it, lagervarer m.v. bidrager til at billiggøre stiftelsen af Foden Syddansk Turisme i forhold til nyanskaffelser.
Hermed kan et budget defineres således:
Ad arbejdskapital (fratrukket stiftelseskapitalen) – anslået til kr. 2,8 millioner.
Ad engangsomkostninger – anslået kr. 2,8 millioner.
Ad driftsbudget – anslået kr. 11,7 millioner.
Ad overdragelse af egenkapital – anslået xx
For så vidt angår vedtægterne for Fonden Syddansk Turisme henvises der til vedlagte bilag d, hvori nærmere er beskrevet forhold omkring fondens stiftere, fondenf formål og dens aktiviteter, bestyrelse, den sammensætning og arbejde samt repræsentantskabets sammensætning.
Indstillingerne blev tiltrådt med den bemærkning, at der på Vækstforums møde d. 28. november 2007 skal foreligge bilag med et budget, der uddyber og sandsynliggør finansieringsomkostningerne ifm. stiftelse af fonden.
Ansøgningsmaterialet blev godkendt. Formandskabet understregede, at man overvejende vil satse på store projekter, og sekretariatet blev bedt om at tilskynde ansøgere hertil, opfordre eventuelle ansøgere med små projekter til at samle mindre ansøgninger i få, større fællesprojekter m.m., på samme måde som sekretariatet har gjort med klyngeansøgningerne.
Fonden skal altid være selvfinansierende – altså uden en kassekredit, eller
Fonden kun periodisk har et behov for en kassekredit og at omkostningerne hertil indeholdes i de renteindtægter, som opnås i perioder, hvor likviditeten er positiv. Her vil behovet for stiftelseskapital være mindre, men pengeinstitutterne vil typisk efterspørge sikkerhed, f.eks. transport i næste års bevilling eller lignende, som kan være vanskelig at håndtere.
Likvidering af Fonden Fyntour og RST
Afvikling af eksisterende lejemål
Etableringsomkostninger og indretning af nyt domicil, f.eks. depositum, ombygninger, it og køb/leje/leasing af kontorinventar
Afvikling af personale/direktør(er), som resultat af virksomhedsoverdragelsen og flytning til nyt domicil
Konsulent- og annonceudgifter ved ansættelse af ny direktør.
at Regionsrådet til Fonden Syddansk Turisme bevilger kr. 2.800.000 til dækning af engangsomkostninger, som forekommer ifbm. stiftelsen af fonden
at Regionsrådet sender vedlagte brev til de 22 kommunalbestyrelser (bilag c), hvori rådet anmoder byrådene om at finansiere stiftelseskapitalen på kr. 300.000 og den såkaldte arbejdskapital, svarende til samme beløb, som det Regionsrådet bevilger kr. 2,8 mill. kr.
at Regionsrådet til Fonden Syddansk Turisme bevilger kr. 11.650.000 som et årligt driftstilskud til Fonden Syddansk Turisme, første gang for driften i 2008
at Regionsrådet godkender vedlagte vedtægter (bilag d) for Fonden Syddansk Turisme
At Regionsrådet tager til efterretning, at Fonden Syddansk Turismes domicil bliver placeret i XXby
beslutningsreferat fra Vækstforums møde den 14. juni 2007 (vedlægges kun til Vækstforum)
beslutningsreferat fra Vækstforums møde den 11. september 2007 (vedlægges kun til Vækstforum)
brev til de 22 kommunalbestyrelser (ER IKKE KLAR)
udkast til vedtægter for Fonden Syddansk Turisme
Formandskabet besluttede at videresende notatet med de fem forretningsområder til Vækstforum med formandskabets indstilling om, at kun to af de fem udpegede indsatsområder udvælges og prioriteres med henblik på at fokusere indsatsen.
Formandskabets 1. prioritet er " Sunde fødevarer" og Formandskabets 2. prioritet er "Nye hjælpemidler som et led i en effektiv behandling".
Derudover blev det foreslået at afsætte et beløb til indsatsen vedr. det sunde liv i størrelsesordenen 50 mio. kr. over to år, forudsat at der er tilstrækkeligt med kvalificerede projekter.
Det blev fremhævet, at der skal være tale om større projekter, og det blev derfor foreslået, at projekterne bør have en størrelse på minimum 5 mio. kr. eksklusiv medfinansiering.
Den bagvedliggende kortlægningsrapport sendes ikke rundt til Vækstforums medlemmer, men de kan bede om at få den tilsendt.
Formandskabet tiltrådte indstillingerne.
Formandskabet tiltrådte indstillingen.
Formandskabet tiltrådte indstillingerne. Vedr. Biopark Tønder: Hvis der kommer nye, relevante oplysninger forelægges disse Vækstforum d. 28. november 2007.
Formandskabet tiltrådte indstillingen som følge af Vækstforums elektroniske votering.
Formandskabet har ikke mulighed for at deltage i det stiftende møde i Vestdansk Investeringsfremme, da mødetidspunktet er sammenfaldende med mødet i Vækstforum d. 28. november 2007.
Formandskabet tager gerne imod invitationen til mødet med Rådet for Teknologi og Innovation.
Formandskabet tog statuspapiret til efterretning.
På Regionsrådets møde den 5. november 2007 blev der udpeget følgende medlemmer til lokale aktionsgrupper (LAG) på fiskeriområdet ihhv. Vestjylland og på Fyn; Ole Jacobsen som bestyrelsesmedlem til Fiskerirådet Vestjylland (LAG) med Christina Gammelgaard Jensen som suppleant. Carsten Abild som bestyrelsesmedlem til den lokale Fiskeri Aktionsgruppe Fyn med Sarah Nørris Christensen som suppleant.
Formandskabet tog referatet til efterretning.
Vedr. Regionalfondens restmidler under Mål 2 for programperioden 2000-2006: Formandskabet besluttede pga. den korte tidsfrist, at sekretariatet kan bemyndiges til at indstille eventuelle indkomne kvalificerede ansøgninger til EBST, medmindre det specifikt kræves, at ansøgningerne skal drøftes i Vækstforum.
godkender forslag til ansøgningsmateriale, og at dette ikke forelægges Vækstforum.
Siden er sidst opdateret 1-10-2013